b'\n_START_ARTICLE_\nDebesies pagrindas\n_START_PARAGRAPH_\nDebesies pagrindas\xc2\xa0\xe2\x80\x93 apatin\xc4\x97 matoma debesies dalis. Paprastai i\xc5\xa1rei\xc5\xa1kiama atstumu metrais nuo \xc5\xbdem\xc4\x97s ar kitos planetos pavir\xc5\xa1iaus arba atitinkamu sl\xc4\x97giu hektopaskaliais._NEWLINE_Debesies pagrindas gali b\xc5\xabti \xc4\xafvertintas nuo \xc5\xbeem\xc4\x97s, remiantis oro temperat\xc5\xabros ir dr\xc4\x97gnumo matavimais. Vienas i\xc5\xa1 \xc5\xa1iuolaikini\xc5\xb3 instrument\xc5\xb3, naudojam\xc5\xb3 debes\xc5\xb3 pagrindo matavimui yra lazerin\xc4\x97 sistema ceilometras.\n_START_SECTION_\n\xc4\xaetaka orams ir klimatui\n_START_PARAGRAPH_\nApibr\xc4\x97\xc5\xbetoje oro mas\xc4\x97je daug arba dauguma debes\xc5\xb3 turi pana\xc5\xa1\xc5\xb3 debesies pagrind\xc4\x85, kadangi \xc5\xa1is rodiklis i\xc5\xa1 esm\xc4\x97s priklauso nuo konkre\xc4\x8dios oro mas\xc4\x97s termodinamini\xc5\xb3 savybi\xc5\xb3, kurios daugma\xc5\xbe tolygios. Debesies vir\xc5\xa1\xc5\xabn\xc4\x97s, skirtingai, gali skirtis, nes debesies gylis priklauso nuo region, kuriame debesis yra, konvekcijos._NEWLINE_Debesys turi didel\xc4\x99 \xc4\xaftak\xc4\x85 spinduliavimo perne\xc5\xa1imo procesams atmosferoje. Vanduo aktyviai sugeria \xc5\xa1iluminio spektro spinduliavim\xc4\x85, taip pat ir i\xc5\xa1skiria. D\xc4\x97l to vyksta \xc5\xa1iluminio spinduliavimo \xe2\x80\x9emainai\xe2\x80\x9c tarp debesies pagrindo ir \xc5\xbeem\xc4\x97s pavir\xc5\xa1iaus (sausumos ar vandenyno). Kuo \xc5\xbeemesnis debesies pagrindas, tuo \xc5\xa1iltesn\xc4\x97s debesies dalel\xc4\x97s ir didesnis i\xc5\xa1spinduliavimo greitis._NEWLINE_Debesies pagrindas taip pat svarbus meteorologinis rodiklis aviacijoje, nes jis leid\xc5\xbeia spr\xc4\x99sti, ar pilotai pakildami ir nusileisdami gali naudotis Vizuali\xc5\xb3j\xc5\xb3 skryd\xc5\xbei\xc5\xb3 taisykl\xc4\x97mis, ar turi remtis Skryd\xc5\xbei\xc5\xb3 pagal prietaisus taisykl\xc4\x97mis.'